श्री शाह ने कहा कि ओडिशा में केवल 33% भू-भाग में ही सिंचाई की व्यवस्था है जबकि पश्चिमी ओडिशा की हालत इससे भी बदतर है क्योंकि पश्चिमी ओडिशा के केवल 11% भूमि ही सिंचित भूमि है। उन्होंने कहा कि नवीन बाबू ने ओडिशा के इस हिस्से के साथ अन्याय और सौतेलापन जैसा व्यवहार किया है। उन्होंने कहा कि केंद्र की भारतीय जनता पार्टी सरकार और देश में जिन-जिन राज्यों में भी भाजपा की सरकारें हैं, वे सभी सरकारें ‘सबका साथ, सबका विकास’ के सिद्धांत पर काम कर रही है। उन्होंने कहा कि पश्चिमी ओडिशा के निवासियों को मैं विश्वास दिलाना चाहता हूँ कि भारतीय जनता पार्टी पश्चिमी ओडिशा के विकास पर विशेष ध्यान देगी।